<classify> Mkuu wa Wilaya ya Igunga, John Mwaipopo amekaribisha wawekezaji waende kujenga viwanda vya rangi za dawa na vyakula zinazotokana na utomvu wa mti wa mgunga.Kwa mujibu wa Mwaipopo, mti wa mgunga unapandwa kwa mbegu, unaota haraka, na unakua haraka kutoka mche hadi kuanza kutoa utomvu.Mti huu unapatikana kwa wingi maeneo haya, inajiotea tu, ndege na hata ngombe na mbuzi hawa wakila basi wakienda sehemu nyingine wakatoa kile kinyesi basi unakuwa ni mti ambao unaweza kuota, huwa unajiotea maeneo mengi, Ni mti ambao unaota katika muda mfupi, na ni mti ambao una, hii production uzalishaji ya hii gundi ikipatiwa mwekezaji unaweza ukamletea faida mwananchi haraka sana...amesema. Amesema, mti wa mgunga ndio chimbuko la jina Igunga na kwamba mti huo una faida kubwa sana kibiashara.Watu wengi hawafahamu, kwa kuwepo mti huu hapa, kwa bahati mbaya wananchi wengine hawafahamu jambo hili, wanalifahamu watu ambao kidogo wana exposure, ambao wamesafiri na wanaelewa. Bahati mbaya wananchi wanakata ule mti na wenzetu hawa huwa wanapenda sana kukata miti amesema Mwaipopo ofisini kwake.Ameieleza timu kutoka Kampuni ya Magazeti ya Serikali TSN kuwa, utomvu wa mti wa mgunga unaweza kudumu ghalani kwa miaka sita hadi saba hivyo mtu anaweza kukusanya kidogo kidogo.Lakini ni mti ambao una faida katika tasnia ya mapishi. Ni utomvu ambao, gundi tunaita gundi lakini actually haiendi kufanya kazi ya gundi kwa maana ya kuunganisha karatasi au nini. Tunaita gundi kwa maana ya sura yake lakini ni utomvu ambao unatumika katika tasnia ya rangi za vyakula, katika tasnia ya rangi za vyakula...Ukiona ice cream ina rangi fulani fulani, kijani, sijui nyekundu ile inayofanya ile ice cream ikawa nyekundu, ikawa njano, ikawa nini ndo hiyo kemikali inayotokana na mti wa mgunga. Ukiona vidonge vina rangi mbalimbali watengenezaji wa vidonge vile wanaamua kidonge hiki labda kiwe cha njano basi hiyo inayofanya kidonge kile kikawa cha rangi ile ndio utomvu, gundi inayotokana na mti wa mgunga amesema Mwaipopo.Kwa mujibu wa kiongozi huyo, hafahamu kama kuna kiwanda nchini kinachotengeneza bidhaa zinazotokana na utomvu wa mgunga na kwamba, amesikia kipo Sudan kinachotengeneza rangi za vyakula na za kuweka kwenye vidonge.Kwa kuwa hii sasa inapatikana katika eneo la Igunga, sisi hapa tunataka tuwaambie wananchi hii miti badala ya kuikata waipalilie. Tunataka tuwaambie wananchi badala ya kupanda miti mingine ambayo haina faida wapande mti huu hapa...Hii itawezekana tu kama tutapata mwekezaji ambaye badala ya kuja kununua hii gundi na kuipeleka kule Sudan au Dubai basi akaanzisha kiwanda hapa hapa na bahati nzuri Rais anaongelea habari ya pharmatheticals, kuvutia wafanyabiashara wa kujenga vya madawa hapa nchini...Kwa hiyo mwekezaji ambaye anafikiria kuweka viwanda vya madawa na zile dawa zake anataka ziwe za rangi mbalimbali njano, kijani, bluu sijui nini asihangaike kwenda kutafuta Sudan, kwa sababu hata hiyo ya Sudan inakuwa imetoka Igunga kwa hiyo kwa nini asije Igunga moja kwa moja ambako atakuta gundi hii, ataiprocess ataisindika yeye mwenyewe na ataipataamesema.Mwaipopo amesema, mtu akijenga kiwanda cha utomvu Igunga ataupata kwa bei rahisi kwa kuwa wananchi wanaigema tu, na kwamba, hiyo ni bidhaa ya asili inayoweza kutumika kwa kuendeshwa kisasa kwa ajili ya biashara.  <topic>: uchumi 